ડિસેમ્બરમાં પણ આગાહી થઈ હતીઓક્ટોબર ૨૦૧૪ના છેલ્લા અઠવાડિયામાં ઈન્ટરનેટની સંખ્યાબંધ વેબસાઈટ્સ પર આગાહી પ્રગટ કરવામાં આવી હતી કે, નાસાએ અહેવાલોનો સ્વીકાર કર્યો છે કે, ખરેખર ખગોળવિજ્ઞાનની અજાયબ ઘટના બનવાની છે, તેના પરિણામે પૃથ્વી પર સતત છ દિવસ સુધી અંધકાર છવાયેલો રહેશે. ૧૬ ડિસેમ્બર, ૨૦૧૪થી તેનો આરંભ થશે અને ૨૨ ડિસેમ્બર, ૨૦૧૪ સુધી અંધકાર છવાયેલો રહેશે. પૃથ્વી સુધી સૂર્યનો પ્રકાશ પહોંચશે જ નહીં. સૂર્યમાં ઉત્પન્ન થયેલાં સૌર-વાવાઝોડાંના પરિણામે પૃથ્વીના અવકાશના ઉંબરે ફરતો અપાર કચરો પણ વલોવાશે અને સૂર્યનો ૯૦ ટકા પ્રકાશ એમાં રોકાઈ જશે. આ આગાહી ફેસબૂકના માધ્યમથી ચોમેર ફરી વળી હતી.